3. การประกอบธุรกิจของแต่ละสายผลิตภัณฑ์

3.1. การรับจ้างประกอบและดัดแปลงรถยนต์ต่าง ๆ

3.1.1 ลักษณะผลิตภัณฑ์

  - ลักษณะผลิตภัณฑ์

  บริษัทฯ รับจ้างพัฒนาและดัดแปลงรถยนต์กระบะเพื่อเป็นรถสเตชั่นวากอน หรือรถอเนกประสงค์ 7
  ที่นั่ง และรถใช้งานเฉพาะด้านอื่น ๆ เช่น รถฉุกเฉิน, รถตู้, รถพยาบาล, รถห้องเย็น
  และรถมินิบัส และในปี 2548 ได้พัฒนาผลิตภัณฑ์เป็นรถ TR Bangkok Limousine
  เพื่อจำหน่ายเป็นรถแท็กซี่ และรถบริการสาธารณะ
  (เริ่มจดทะเบียนเป็นรถบริการสาธารณะได้ในปี 2549)

  - ปัจจัยสำคัญที่มีผลกระทบต่อการประกอบธุรกิจ

  จากความนิยมใช้รถประเภทรถสเตชั่นวากอน หรือรถอเนกประสงค์ 7 ที่นั่ง
  ของผู้บริโภคที่เพิ่มสูงขึ้น ทำให้ตลาดรถในกลุ่มนี้จะขยายตัวอย่างรวดเร็ว
  ส่งผลให้มีการแข่งขันสูงขึ้นตาม โดยผู้ประกอบการรถยนต์ค่ายต่าง ๆ (Brand Owner)
  ให้ความสนใจในการเข้ามาทำตลาดรถยนต์ประเภทนี้มีจำนวนมากขึ้น ทำให้บริษัทฯ
  ต้องเร่งพัฒนาสินค้าและบริการให้มีคุณภาพดี สามารถตอบสนองความต้องการใช้งานของลูกค้าได้
  ในระดับราคาที่เหมาะสมและแข่งขันได้ และจากภาวะการแข่งขันที่รุนแรงขึ้น
  มีโอกาสที่จะทำให้ตลาดขยายตัวและเติบโตมากขึ้น ซึ่งจะส่งผลดีให้กับบริษัทฯ
  ในฐานะที่เป็นผู้บุกเบิกในตลาดรถกลุ่มนี้ นอกจากนี้จากการปรับภาษีสรรพสามิตใหม่ ในปี 2547
  ทำให้บริษัทฯ ได้ประโยชน์จากอัตราภาษีสรรพสามิตที่ถูกลง
  และยังได้รับผลจากการแก้ไขกฎกระทรวงคมนาคมในการนำรถ 3 ตอน 7 ที่นั่งมาทำรถแท็กซี่ได้
  และในเดือนกุมภาพันธ์ ปี 2549 มีการแก้ไขกฎกระทรวงคมนาคมให้สามารถนำรถ 3 ตอน 7
  ที่นั่ง มาทำเป็นรถยนต์บริการสาธารณะได้ (จดทะเบียนเป็นป้ายเขียว) ทำให้บริษัทฯ
  มีโอกาสขยายตลาดไปยังกลุ่มรถบริการธุรกิจตามสนามบิน โรงแรม บริษัทรถเช่า ฯลฯ
  เพราะเป็นลักษณะรถที่มีความแตกต่าง และเป็นที่ต้องการของผู้ใช้บริการ

  3.1.2 การตลาดและภาวะการแข่งขัน

  - กลยุทธ์การแข่งขัน

  บริษัทฯ มุ่งเน้นเรื่องการพัฒนาผลิตภัณฑ์ให้มีความสวยงาม
  หลากหลายประโยชน์ใช้สอยและตอบสนองการใช้งานของลูกค้าได้ทุกกลุ่ม
  โดยเฉพาะกลุ่มครอบครัว ซึ่งเน้นการเดินทางท่องเที่ยวต่างจังหวัดหรือใช้งานในเชิงพาณิชย์
  ตลอดจนสำหรับครอบครัวรุ่นใหม่ที่ใช้ชีวิตในเมือง
  รวมทั้งการกำหนดระดับราคาให้คุ้มค่ากับความอเนกประสงค์ของตัวรถ
  โดยสามารถแข่งขันกับคู่แข่งขันอื่น ๆ ในตลาดได้และเพื่อเป็นการเพิ่มตลาดกลุ่มลูกค้าใหม่ ๆ
  บริษัทฯ ได้มีแผนการพัฒนาผลิตภัณฑ์ที่สร้างความแตกต่าง และหลากหลายมากขึ้น
  เพื่อเข้าถึงกลุ่มเป้าหมายเฉพาะ เช่น รถ TR Bangkok Limousine เป็นต้น

  นอกจากนี้บริษัทฯ ยังมีการส่งเสริมให้มีการบริการหลังการขาย
  โดยมีศูนย์บริการและอะไหล่ในนามของบริษัท ไทย วี.พี. ออโต้เซอร์วิส จำกัด
  ซึ่งเป็นบริษัทย่อยและเป็นศูนย์กลางในการซ่อมและจำหน่ายอะไหล่ให้ลูกค้า
  รวมทั้งคอยให้คำแนะนำกับศูนย์บริการของผู้จำหน่ายอีซูซุและนิสสันทั่วประเทศ
  ซึ่งลูกค้าสามารถนำรถไปใช้บริการได้อีกเช่นกัน

  - การโฆษณาประชาสัมพันธ์

  บริษัทฯ ได้วางแผนในการโฆษณาผ่านสื่อต่าง ๆ เช่นโทรทัศน์ หนังสือพิมพ์ นิตยสาร และสื่อ อื่น
  ๆ ทั้งนี้ เพื่อเป็นการสร้างภาพลักษณ์ของตราสินค้า และผลิตภัณฑ์ให้เป็นที่รู้จักอย่างแพร่หลาย
  รวมถึงรายการส่งเสริมการขายที่หลากหลายตรงตามความต้องการของผู้บริโภค
  รวมถึงการร่วมออกงานมหกรรมยานยนต์ระดับชาติปีละ 2 ครั้ง คืองานมอเตอร์โชว์
  และงานมอเตอร์เอ็กซ์โป อีกทั้งบริษัทฯ ยังให้การสนับสนุนในโครงการ TAS Contest
  ซึ่งช่วยส่งเสริมและสนับสนุนนักออกแบบรถยนต์ และตกแต่งรถยนต์
  โดยเปิดโอกาสให้นักศึกษาและประชาชนทั่วไปที่สนใจสามารถเข้าร่วมการแข่งขัน นอกจากนี้
  ยังมุ่งเน้นการสร้างความสัมพันธ์ที่ดีกับลูกค้า ทั้งลูกค้าเก่า และลูกค้าใหม่
  โดยมีกิจกรรมเพื่อสร้างความสัมพันธ์ต่าง ๆ

  - ลักษณะลูกค้าและกลุ่มเป้าหมาย

  รถอเนกประสงค์

  กลุ่มลูกค้าเป้าหมายหลัก ส่วนใหญ่จะเน้นกลุ่มที่มีครอบครัว ทั้งขนาดเล็กจนถึงขนาดใหญ่
  ซึ่งจะเป็นกลุ่มที่ประกอบอาชีพธุรกิจส่วนตัว ทั้งขนาดเล็ก กลาง และใหญ่ หรือเป็นพนักงานบริษัทฯ
  ระดับบริหาร หรือข้าราชการระดับสูง อาศัยอยู่ในเมือง อายุตั้งแต่ 30 ปีขึ้นไป
  และเป็นผู้ที่มีเหตุมีผลในการเลือกใช้สินค้าที่ให้ความคุ้มค่า

  กลุ่มลูกค้าเป้าหมายรอง จะเป็นชาย ที่ยังไม่มีครอบครัว แต่ชอบการเดินทางท่องเที่ยว
  และใช้ชีวิตกลางแจ้ง รักการผจญภัย มีเหตุมีผล

รถ TR Bangkok Limousine

  กลุ่มลูกค้าเป้าหมาย ได้แก่ กลุ่มผู้ขับขี่แท็กซี่ทั่วไป กลุ่มรถบริการตามสนามบิน โรงแรม
  บริษัทรถเช่าต่าง ๆ เป็นต้น

  - การจำหน่ายและช่องทางการจำหน่าย

  รถสเตชั่นวากอนหรือรถอเนกประสงค์ 7 ที่นั่ง จำหน่ายผ่านตัวแทนจำหน่ายรถยนต์ของอีซูซุ
  ทั่วประเทศ ส่วนรถ TR Bangkok Limousine จำหน่ายโดยบริษัท ไทย วี.พี. ออโต้เซอร์วิส
  จำกัด

  - สัดส่วนการจำหน่าย

  เป็นการจำหน่ายภายในประเทศ 100% โดยแบ่งเป็นเขตกรุงเทพและปริมณฑล 60%
  และต่างจังหวัด 40%

  - แนวโน้มภาวะอุตสาหกรรม

  อุตสาหกรรมยานยนต์ไทยในประเทศมีอัตราการขยายตัวอย่างต่อเนื่อง ซึ่งในปี 2548
  ยอดผลิตรถยนต์ในประเทศ มีอัตราการขยายตัวจากปี 2547 ประมาณ 21% และคาดว่าในปี
  2549 จะมีการเติบโตขึ้นจากปี 2548 ประมาณ 10%

  - สภาพการแข่งขันในอนาคต

  อุตสาหกรรมยานยนต์ในประเทศมีอัตราการเติบโตสูงขึ้น
  และโดยเฉพาะแนวโน้มความต้องการของผู้บริโภคในประเภทรถอเนกประสงค์ก็มีมากขึ้น
  จึงทำให้ผู้ผลิตรถยนต์รายใหญ่หลายค่ายได้หันมาให้ความสำคัญกับรถประเภทนี้มากขึ้น
  ซึ่งมีการออกผลิตภัณฑ์ใหม่ ๆ ในรถประเภท 3 ตอน 7 ที่นั่งออกมากันมากขึ้น
  จึงทำให้ภาวการณ์แข่งขันรุนแรงขึ้น
  ผู้ประกอบการจึงต้องแข่งขันกันสร้างความพึงพอใจให้กับผู้บริโภค
  ทั้งการพัฒนาผลิตภัณฑ์และการบริการให้ดียิ่งขึ้น
  ซึ่งเป็นผลดีต่อผู้บริโภคที่จะมีโอกาสได้เลือกผลิตภัณฑ์ที่หลากหลายตามความต้องการของตนเอง

3.1.3 การจัดหาผลิตภัณฑ์

  - นโยบายการผลิต

มุ่งเน้นการยกระดับคุณภาพสินค้าให้ได้ระดับมาตรฐานสากลโดยใช้ระบบการผลิตแบบยืดหยุ่นในการผลิตสินค้าให้ได้ตามความต้องการของลูกค้าในเวลาที่กำหนด

  - การจัดหาวัตถุดิบและผู้จำหน่ายวัตถุดิบ

บริษัทฯ ซื้อวัตถุดิบภายในประเทศเป็นส่วนใหญ่ และไม่มีปัญหาเกี่ยวกับการจัดหาและผู้จำหน่ายวัตถุดิบ
แต่ในปี 2548 มีวัตถุดิบบางตัวที่มีการปรับราคาขึ้น เช่น วัตถุดิบที่เกี่ยวข้องกับเหล็ก
จะมีการปรับราคาขึ้นตามสภาวะการณ์ตลาดเหล็กที่มีการปรับราคาขึ้นจากปี 2547 ต่อเนื่องถึงปี
2548 ค่าใช้จ่ายในการผลิต รวมถึง ค่าขนส่งที่ปรับตัวสูงขึ้น ตามราคาน้ำมันที่เพิ่มขึ้น

  - การกำจัดวัตถุดิบ

  ในกระบวนการประกอบและดัดแปลงรถยนต์จะประกอบด้วยกระบวนการจุ่ม/พ่นสีรถยนต์
  ซึ่งเป็นกระบวนการสำคัญที่ก่อให้เกิดผลกระทบต่อสิ่งแวดล้อม 2 ส่วนหลัก ได้แก่
  มลพิษทางด้านน้ำเสีย และมลพิษจากกากของเสียอันตราย

น้ำเสียจากการผลิต

น้ำเสียที่เกิดจากกระบวนการผลิต จะถูกรองรับด้วยระบบบำบัดน้ำเสียที่ได้มาตรฐานตามที่กรมโรงงานอุตสาหกรรมกำหนดก่อนทำการปล่อยน้ำทิ้งที่ผ่านมาการบำบัดแล้วออกสู่ภายนอกโรงงาน ระบบบำบัดน้ำเสียที่บริษัทฯ ดำเนินการในปัจจุบันแยกออกเป็น 2 ระบบ คือ 

  - ระบบบำบัดน้ำเสียที่มีสารเคมีเจือปน (Degrease)
  วิธีการบำบัดโดยใช้สารเคมีในการตกตะกอนของเสีย

  - ระบบบำบัดน้ำเสียที่มีสีเจือปน (Spray Booth)
  วิธีการบำบัดโดยใช้สารเคมีในการตกตะกอนเบื้องต้นและระบบชีวะภาพแบบ Activated
  Sludge (AS) เพื่อบำบัดน้ำเสียให้ได้ตามมาตรฐาน

ในการบำบัดและควบคุมระบบ จะถูกดูแลโดยฝ่ายงานวิศวกรรมโรงงานของบริษัทฯ
และมีรายละเอียดการใช้สารเคมีในการบำบัด ดังนี้

  - โซดาไฟ : ใช้ปรับสภาพความเป็น กรด ด่าง ของน้ำเสียให้เหมาะสมต่อการตกตะกอน

- Polyaluminium Colride (PAC) : ใช้เพื่อให้น้ำเสียตกตะกอน

- Polymer : ใช้เพิ่มประสิทธิภาพการจับตัวของตะกอนและเกิดการตกตะกอนได้ดีขึ้น

  ขณะทำการบำบัดพนักงานผู้ควบคุมดูแลระบบ จะตรวจสอบคุณภาพน้ำหลังการบำบัด โดยใช้เครื่อง
  Ph มิเตอร์สำหรับค่าความเป็นกรด-ด่าง ให้อยู่ในช่วง 5.5-9 และวัด สี กลิ่น
  โดยใช้การวัดด้วยตาเปล่า นอกจากนั้นทางบริษัทฯ
  ได้ว่าจ้างบริษัทที่ปรึกษาที่ได้รับการรับรองจากกรมโรงงานอุตสาหกรรมในการดำเนินการเก็บตัวอย่างและตรวจวัดค่าคุณภาพน้ำเสียให้เป็นไปตามที่กฎหมายกำหนด
  ดังนี้

  - น้ำเสียก่อนเข้าระบบบำบัดน้ำเสีย เดือนละ 1 ครั้ง

  - น้ำทิ้งหลังการบำบัดน้ำเสีย เดือนละ 1 ครั้ง

  - น้ำทิ้งก่อนระบายออกนอกโรงงาน เดือนละ 1 ครั้ง

และจากผลการตรวจสอบที่ผ่านมา คุณภาพน้ำทิ้งของบริษัทฯ อยู่ในเกณฑ์มาตรฐาน

กากของเสียอันตราย

จากระบบม่านน้ำหมุนเวียนในห้องพ่นสี ซึ่งเป็นระบบสำคัญในการดักจับละอองสีก่อนปล่อยอากาศออกภายนอกส่งผลให้เกิดกากตะกอนที่เป็นของเสียอันตราย และกากตะกอนสีเหล่านี้จะต้องถูกกำจัดให้ถูกวิธีเพื่อป้องกันการปนเปื้อนของสารพิษออกสู่สิ่งแวดล้อม ดังนั้นทางบริษัทฯ จึงได้ว่าจ้างบริษัทเบตเตอร์เวิลด์กรีน เป็นผู้ทำหน้าที่ขนย้ายและกำจัดกากของเสียอันตรายเหล่านี้โดยวิธีฝังกลบที่ได้มาตรฐานและใบอนุญาตจากกรมโรงงานอย่างถูกต้องตามกฎหมาย

  กากสีที่เกิดขึ้นจากกระบวนการผลิตในแต่ละวัน จะถูกบรรจุในถุงขนาด 10 กิโลกรัม รวบรวม
  และขนย้ายไปเก็บรวบรวมในโรงพักขยะที่มีระบบป้องกันการชะจากน้ำฝนและมีระบบรวบรวมน้ำชะจากตัวกากสีเพื่อป้องกันการปนเปื้อนสู่ดินและแหล่งน้ำบริเวณใกล้เคียง

  ทางบริษัทฯ ได้รับการรับรองระบบการจัดการด้านสิ่งแวดล้อม ISO 14001:2004 ในปี 2548
  ดังนั้นจึงมั่นใจได้ว่าบริษัทฯ ได้มีแนวทางในการดูแลและจัดการด้านสิ่งแวดล้อมเป็นอย่างดีแล้ว

4.  งานที่ยังไม่ได้ส่งมอบ

เป็นงานที่อยู่ระหว่างขบวนการผลิตปกติ ไม่มีงานที่ผิดสัญญาค้างส่ง

  3.2 การผลิตชิ้นส่วน (Press Parts)

  3.2.1 ลักษณะผลิตภัณฑ์

  - ลักษณะผลิตภัณฑ์

  การผลิตชิ้นส่วนขึ้นรูปโลหะสำหรับรถยนต์ รถจักรยานยนต์ เครื่องจักรสำหรับอุตสาหกรรม
  เครื่องใช้ไฟฟ้าและเครื่องใช้ในการเกษตร เป็นต้น

  - ปัจจัยสำคัญที่มีผลกระทบต่อการประกอบธุรกิจ

  การยกเลิกการบังคับใช้ชิ้นส่วนภายในประเทศ (Local Content)
  ทำให้บริษัทผู้ประกอบรถยนต์นำเข้าชิ้นส่วนเป็น CKD สำเร็จรูปแทน หากราคานำเข้า CKD
  ต่ำกว่าราคาชิ้นส่วนที่ผลิตในประเทศก็จะเป็นปัญหาต่อการแข่งขัน
  ทั้งยังประสบปัญหาราคาเหล็กที่พุ่งตัวขึ้นสูงมากและขาดตลาดทั่วโลก ดังนั้น
  ผู้ผลิตชิ้นส่วนในประเทศจะต้องพยายามบริหารต้นทุนการผลิตให้มีประสิทธิภาพ
  รวมทั้งเพิ่มการบริการสร้างความพึงพอใจให้กับลูกค้าทั้งทางด้าน Quality, Cost, Delivery
  และ Service

  บริษัท ไทยออโต้ เพรสพาร์ท จำกัด
  ได้รับการส่งเสริมจากคณะกรรมการส่งเสริมการลงทุนในกิจการผลิตชิ้นส่วนตัวถังโลหะ
  ชิ้นส่วนพลาสติก และไฟเบอร์กลาส สำหรับรถยนต์ แม่พิมพ์และอุปกรณ์จับยึด
  ตามบัตรส่งเสริมเลขที่ 1453 (1)/2544 ลงวันที่ 10 กรกฎาคม 2544

+----------------------------------------------------+-------+--------+
| สิทธิประโยชน์ที่ได้รับ                                    | ปีท    | ปีที่สิ้นสุด |
|                                                    | ี่เริ่มต้น |        |
|                                                    | ใช้สิทธิ์ |        |
+----------------------------------------------------+-------+--------+
| 1.                                                 | ยัง    | จน     |
| ได้รับอนุญาตให้นำผู้เชี่ยวชาญ                              | ไม่เริ่ม | กว่าจะข |
| หรือช่างฝีมือต่างด้าวพร้อมครอบครัวเข้ามาภายในประเทศตามจำนวน | ใช้สิทธิ์ | อยกเลิก |
| และก                                               |       |        |
| ำหนดระยะเวลาให้อยู่ในราชอาณาจักรตามที่คณะกรรมการเห็นสมควร |       |        |
| ซึ่งอนุญาตให้ทำงานเฉพาะตำแหน่งหน้าที่การทำงานที่คณะกรรมการ   |       |        |
| ให้ความเห็นชอบตลอดระยะเวลาที่ได้รับอนุญาตให้อยู่ในราชอาณาจักร |       |        |
+----------------------------------------------------+-------+--------+
| 2. ได้รับการยกเว้นอากรขาเข้าสำหรับเครื่องจักร              | ปี     | ปี 2549 |
| ตามที่คณะกรรมการพิจารณาอนุมัติ สำหรับเครื่องจักรที่ผลิตตั้งแต่ปี    | 2544  |        |
| พ.ศ. 2533                                          |       |        |
+----------------------------------------------------+-------+--------+
| 3.                                                 | ปี     |        |
| ได้รับการยกเ                                         | 2545  |        |
| ว้นภาษีเงินได้นิติบุคคลสำหรับกำไรสุทธิที่ได้รับจากการประกอบกิจการ |       |        |
|                                                    |       |        |
| ที่ได้รับการส่งเสริม มีกำหนดเวลา 8 ปี                      |       |        |
| นับแต่วันที่เริ่มมีรายได้จากการประกอบกิจการนั้น                |       |        |
| ในกรณีที่ปร                                           |       |        |
| ะกอบกิจการขาดทุนในระหว่างเวลาที่ได้รับยกเว้นภาษีเงินได้นิติบุคคล |       |        |
| บริษัทสามารถนำผลขาดท                                 |       |        |
| ุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้น |       |        |
| ภายหลังระยะเวลาที่ได้รับยกเว้นภาษีเงินได้นิติบุคคล             |       |        |
| มีกำหนดเวลาไม่เกิน 5 ปี นับแต่วันพ้นกำหนดเวลานั้น            |       |        |
| โดยจะเลือกหักจากกำไรสุทธิปีใดปีหนึ่งหรือหลายปีก็ได้            |       |        |
+----------------------------------------------------+-------+--------+
| 4. ได้รับยกเว้นไม่ต้องนำเงินปันผลจากกิจการที่ได้รับการส่งเสริม   | ปี     | ปี 2553 |
| ซ                                                  | 2545  |        |
| ึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้ตล |       |        |
| อดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น |       |        |
+----------------------------------------------------+-------+--------+
| 5.                                                 | ปี     | ปี 2558 |
| ได้รับลดหย่อนภา                                       | 2553  |        |
| ษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละ |       |        |
| 50 ของอัตราปกติ มีกำหนด 5 ปี นับจากวันที่พ้นกำหนดระยะเวลา   |       |        |
| ตามข้อ 3                                            |       |        |
+----------------------------------------------------+-------+--------+
| สิทธิประโยชน์ที่ได้รับ                                    | ปีท    | ปีที่สิ้นสุด |
|                                                    | ี่เริ่มต้น |        |
|                                                    | ใช้สิทธิ์ |        |
+----------------------------------------------------+-------+--------+
| 6. ได้รับลดหย่อนอากรขาเข้าร้อยละ 75 ของอัตราปกติ          | ยัง    | 1 ปี    |
| ส                                                  | ไม่เริ่ม | นับแต่ว  |
| ำหรับวัตถุดิบหรือวัสดุจำเป็นที่นำเข้ามาใช้ผลิตเพื่อจำหน่ายในประเทศ | ใช้สิทธิ์ | ันนำเข้า |
| เป็นเวลา 1 ปี นับแต่วันนำเข้าครั้งแรก                      |       | ครั้งแรก |
+----------------------------------------------------+-------+--------+
| 7.                                                 | ยัง    | 5 ปี    |
| ได้รับยกเว้นอากรขาเข้าสำ                               | ไม่เริ่ม | นับแต่ว  |
| หรับของที่ผู้ได้รับการส่งเสริมนำเข้าเพื่อส่งกลับออกไปเป็นระยะเวลา | ใช้สิทธิ์ | ันนำเข้า |
| 5 ปี นับแต่วันนำเข้าครั้งแรก                              |       | ครั้งแรก |
+----------------------------------------------------+-------+--------+
| 8. ได้รับอนุญาตให้หักค่าขนส่ง ค่าไฟฟ้า และค่าประปา จำนวน 2   | ปี     | ปี 2555 |
| เท่าของค่าใช้จ่าย ดังกล่าวเป็นระยะเวลา 10 ปี               | 2545  |        |
| นับแต่วันที่เริ่มมีรายได้จากการประกอบกิจการ                  |       |        |
+----------------------------------------------------+-------+--------+
| 9.                                                 | ยัง    | จ      |
| ได้รับ                                               | ไม่เริ่ม | นกว่าจะ |
| อนุญาตให้หักเงินลงทุนในการติดตั้งหรือก่อสร้างสิ่งอำนวยความสะดวก | ใช้สิทธิ์ | หักครบร |
| ร้อยละ 25 ของเงินลงทุน                                |       | ้อยละ25 |
| นอกเหนือไปจากการหักค่าเสื่อมราคาตามปกติ                  |       | ของเงิน |
|                                                    |       | ลงทุน   |
+----------------------------------------------------+-------+--------+
| 10.                                                | ยัง    | จน     |
| ได้รับอนุญ                                            | ไม่เริ่ม | กว่าจะข |
| าตให้นำหรือส่งเงินออกนอกราชอาณาจักรเป็นเงินตราต่างประเทศได้ | ใช้สิทธิ์ | อยกเลิก |
+----------------------------------------------------+-------+--------+

  3.2.2 การตลาดและภาวะการแข่งขัน

  - กลยุทธ์การแข่งขัน

  ภาวะการแข่งขันในอุตสาหกรรมชิ้นส่วน มีการแข่งขันที่สูงขึ้น บริษัทฯ
  จึงมุ่งเน้นเพิ่มศักยภาพการแข่งขันในด้านคุณภาพ ด้วยการนำระบบควบคุมคุณภาพ ISO
  9001:2000 และระบบ ISO/TS 16949:2002 เข้ามาใช้ในการบริหารคุณภาพ
  ด้านต้นทุนการผลิต และการจัดส่ง
  เนื่องจากวัตถุดิบและราคาน้ำมันที่สูงขึ้นส่งผลกระทบต่อผู้ผลิตชิ้นส่วน ดังนั้นจึงมีการจัดทำโครงการ
  Cost Reduction โดยการทำ VA/VE
  เพื่อสร้างความท้ายทายให้กับผู้ผลิตชิ้นส่วนในการรักษาความได้เปรียบในการแข่งขัน
  บนราคาที่ลูกค้าพึงพอใจ นอกจากนั้น ในด้านการจัดส่ง เน้นการจัดส่งที่ตรงเวลา
  ด้วยการวางแผนการผลิตและการจัดส่งที่ถูกต้องเหมาะสมในราคาที่แข่งขันได้

  - ลักษณะลูกค้าและกลุ่มลูกค้าเป้าหมาย

  กลุ่มลูกค้าเป้าหมาย คือ ผู้ประกอบรถยนต์ทั้งในและต่างประเทศ รถจักรยานยนต์
  ผู้ผลิตชิ้นส่วนระดับ Tier 1, 2 เครื่องจักรสำหรับอุตสาหกรรม ผู้ประกอบเครื่องใช้ไฟฟ้า
  และผู้ประกอบเครื่องใช้ในการเกษตร

  - การจำหน่ายและช่องทางการจัดจำหน่าย

  ตัวแทนของบริษัทฯ จะเป็นผู้ติดต่อกับลูกค้าเป้าหมายโดยตรง ทั้งในและต่างประเทศ
  โดยเฉพาะผู้ผลิตชิ้นส่วนที่เป็น Tier 1
  มีการว่าจ้างผู้เชี่ยวชาญชาวญี่ปุ่นเข้ามาช่วยเพิ่มช่องทางในการติดต่อกับลูกค้า

  - สัดส่วนการจำหน่าย

  ในปี 2548 เป็นการจำหน่ายในประเทศประมาณ 99% และการส่งออกต่างประเทศประมาณ 1%
  ซึ่งเป็นการส่งออกไปจำหน่ายยังประเทศจีน อิหร่าน
  และในอนาคตอาจขยายตลาดไปยังประเทศมาเลเซีย อียิปต์และตะวันออกกลาง

  - แนวโน้มภาวะอุตสาหกรรม

  แนวโน้มอุตสาหกรรมชิ้นส่วนยานยนต์
  มีอัตราการขยายตัวอย่างรวดเร็วต่อเนื่องไปในทิศทางเดียวกับอุตสาหกรรมยานยนต์
  ซึ่งคาดว่าในปี 2549 จะมีอัตราการขยายตัวเพิ่มขึ้น ทั้งในประเทศและต่างประเทศประมาณ 10%
  จากปี 2548

  - สภาพการแข่งขันในอนาคต

  แนวโน้มการแข่งขันในอุตสาหกรรมผลิตชิ้นส่วน มีแนวโน้มที่รุนแรงมากขึ้น
  นอกจากผู้ประกอบการภายในประเทศแล้ว
  ยังมีการลงทุนของบริษัทต่างชาติที่เข้ามาลงทุนในประเทศ ภายใต้เงื่อนไขที่เอื้ออำนวยของ FTA
  และการบริหารงานด้านบุคลากร
  ทำให้ผู้ผลิตชิ้นส่วนยานยนต์ในประเทศจะต้องมีการจัดเตรียมและพัฒนาบุคลากรที่มีความสำคัญ เช่น
  วิศวกร ช่างเทคนิค เพื่อรับมือกับสิ่งที่เกิดขึ้น

  3.2.3 การจัดหาผลิตภัณฑ์

  - นโยบายการผลิต

มุ่งเน้นการยกระดับคุณภาพสินค้า และผลิตสินค้าให้ได้ตามความต้องการของลูกค้าในเวลาที่กำหนด
และการพัฒนาสินค้าอย่างต่อเนื่อง

  - การจัดหาวัตถุดิบและผู้จำหน่ายวัตถุดิบ

บริษัทฯ ซื้อวัตถุดิบภายในประเทศเป็นส่วนใหญ่ วัตถุดิบหลักในการผลิตชิ้นส่วนยานยนต์ คือ เหล็ก
โดยราคาเหล็กมีการปรับตัวเพิ่มขึ้นตั้งแต่ปี 2547 ต่อเนื่องถึงปี 2548
ซึ่งเกิดจากความต้องการของตลาดที่มีมากกว่ากำลังการผลิต รวมถึงค่าใช้จ่ายในการผลิต
ค่าขนส่งที่สูงขึ้น ตามสภาวการณ์ราคาน้ำมันที่เพิ่มขึ้น แต่อย่างไรก็ตามบริษัทฯ
ไม่มีปัญหาเกี่ยวกับการจัดหาและผู้จำหน่ายวัตถุดิบ

  - การกำจัดวัตถุดิบ

  กระบวนการผลิตชิ้นส่วน จะมีวัตถุดิบเหลือใช้จากกระบวนการผลิต คือ เศษเหล็ก
  ซึ่งไม่มีผลกระทบต่อสิ่งแวดล้อม

  3.2.4 งานที่ยังไม่ได้ส่งมอบ

  บริษัทฯ ไม่มีงานที่ยังไม่ได้ส่งมอบ

  3.3 การผลิตแม่พิมพ์และอุปกรณ์จับยึด (Die & Jig)

  3.3.1 ลักษณะผลิตภัณฑ์

  - ลักษณะผลิตภัณฑ์

  เป็นการผลิตแม่พิมพ์และอุปกรณ์จับยึดสำหรับรถยนต์ และรถดัดแปลงประเภทต่าง ๆ
  รถจักรยานยนต์ เครื่องจักรสำหรับอุตสาหกรรม เครื่องใช้ไฟฟ้าและเครื่องใช้ในการเกษตร
  เป็นต้น

  - ปัจจัยสำคัญที่มีผลกระทบต่อการประกอบธุรกิจ

  อุตสาหกรรมแม่พิมพ์และอุปกรณ์จับยึด เป็นอุตสาหกรรมที่ต้องใช้เงินลงทุนสูง
  และเทคโนโลยีที่ใช้เป็นเทคโนโลยีที่มีลักษณะเฉพาะ ตลอดจนบุคลากรที่มีความชำนาญเฉพาะทาง
  รวมทั้งเป็นอุตสาหกรรมพื้นฐานของการผลิตชิ้นส่วน ในปี 2549 มีการเปิดตัวรถหลายรุ่นไปแล้ว
  ทำให้ตลาดโดยรวมมีปริมาณ Demand น้อยกว่า Supply หลายบริษัทจึงมีกำลังการผลิตเหลือ
  ซึ่งเป็นธรรมชาติของอุตสาหกรรมประเภทนี้ ที่มี demand แปรผันตาม Model life
  ไม่คงที่เหมือนกับอุตสาหกรรมชิ้นส่วน

  บริษัท ไทยรุ่ง ทูลส์ แอนด์ ไดส์ จำกัด (เดิมชื่อบริษัท ไทยรุ่งเจนเนอรัล มอเตอร์ จำกัด)
  ได้รับการส่งเสริมจากคณะกรรมการส่งเสริมการลงทุนในกิจการผลิตแม่พิมพ์และการซ่อมแม่พิมพ์ &
  อุปกรณ์จับยึดและการซ่อมอุปกรณ์จับยึดตามบัตรส่งเสริมเลขที่ 1272/2543 ลงวันที่ 2 มิถุนายน
  2543

+----------------------------------------------------+--------+--------+
| สิทธิประโยชน์ที่ได้รับ                                    | ปีที่เริ่มต | ปีที่สิ้นสุด |
|                                                    | ้นใช้สิทธิ์ |        |
+----------------------------------------------------+--------+--------+
| 1.                                                 | ปี 2543 | จน     |
| ได้รับอนุญาตให้นำผู้เชี่ยวชาญ                              |        | กว่าจะข |
| หรือช่างฝีมือต่างด้าวพร้อมครอบครัวเข้ามาภายในประเทศตามจำนวน |        | อยกเลิก |
| และก                                               |        |        |
| ำหนดระยะเวลาให้อยู่ในราชอาณาจักรตามที่คณะกรรมการเห็นสมควร |        |        |
| ซึ่งอนุญาตให้ทำงานเฉพาะตำแหน่งหน้าที่การทำงานที่คณะกรรมการ   |        |        |
| ให้ความเห็นชอบตลอดระยะเวลาที่ได้รับอนุญาตให้อยู่ในราชอาณาจักร |        |        |
+----------------------------------------------------+--------+--------+
| 2. ได้รับการยกเว้นอากรขาเข้าสำหรับเครื่องจักร              | ปี 2543 | ปี 2547 |
| ตามที่คณะกรรมการพิจารณาอนุมัติ                           |        |        |
+----------------------------------------------------+--------+--------+
| 3.                                                 | ปี 2543 | ปี 2551 |
| ได้รับการยกเว้นภาษีเงินได้นิติบุค                           |        |        |
| คลสำหรับกำไรสุทธิที่ได้รับจากการประกอบกิจการที่ได้รับการส่งเสริม |        |        |
| มีกำหนดระยะเวลา 8 ปี                                 |        |        |
| นับแต่วันที่เริ่มมีรายได้จากการประกอบกิจการนั้น                |        |        |
| ในกรณีที่ปร                                           |        |        |
| ะกอบกิจการขาดทุนในระหว่างเวลาที่ได้รับยกเว้นภาษีเงินได้นิติบุคคล |        |        |
| บริษัทสา                                             |        |        |
| มารถนำผลขาดทุนประจำปีที่เกิดขึ้นในระหว่างเวลานั้นไปหักออกจากก |        |        |
| ำไรสุทธิที่เกิดขึ้นภายหลังระยะเวลาที่ได้รับยกเว้นภาษีเงินได้นิติบุคคล |        |        |
| มีกำหนดเวลาไม่เกิน 5 ปี นับแต่วันพ้นกำหนดเวลานั้น            |        |        |
| โดยจะเลือกหักจากกำไรสุทธิปีใดปีหนึ่งหรือหลายปีก็ได้            |        |        |
+----------------------------------------------------+--------+--------+
|                                                    | ปีที่เริ่มต | ปีที่สิ้นสุด |
|                                                    | ้นใช้สิทธิ์ |        |
+----------------------------------------------------+--------+--------+
| 4. ได้รับยกเว้นไม่ต้องนำเงินปันผลจากกิจการที่ได้รับการส่งเสริม   | ปี 2543 | ปี 2551 |
| ซ                                                  |        |        |
| ึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้ตล |        |        |
| อดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น |        |        |
+----------------------------------------------------+--------+--------+
| 5. ได้รับยกเว้นอากรขาเข้า                              | ยังไม่เร | 1 ปี    |
| สำหรับวัตถุดิบและวัสดุจำเป็นที่ต้องนำเข้าจากต่างประเทศ         | ิ่มใช้สิทธิ์ | นับแต่ว  |
| เพื่อใช้ในการผลิต เพื่อการส่งออก เป็นระยะเวลา 1 ปี          |        | ันนำเข้า |
| นับแต่วันนำเข้าครั้งแรก                                  |        | ครั้งแรก |
+----------------------------------------------------+--------+--------+
| 6.ได้รับยกเว้นอากรขาเข้าสำ                             | ยังไม่เร | 1 ปี    |
| หรับของที่ผู้ได้รับการส่งเสริมนำเข้าเพื่อส่งกลับออกไปเป็นระยะเวลา | ิ่มใช้สิทธิ์ | นับแต่ว  |
| 1 ปี นับแต่วันนำเข้าครั้งแรก                              |        | ันนำเข้า |
|                                                    |        | ครั้งแรก |
+----------------------------------------------------+--------+--------+
| 7. ได้รับอนุญาตให้หักเงินได้พึงประเมินเป็นจำนวนเท่ากับร้อยละ 5  | ยังไม่เร | 10 ปี   |
| ของรายได้ที่เพิ่มขึ้นจากปีก่อนจากการส่งออกเป็นระยะเวลา 10 ปี   | ิ่มใช้สิทธิ์ | นับ     |
| นับแต่วันที่มีรายได้จากการประกอบกิจการนั้น                   |        | แต่วันที่ม |
| (เฉพาะรายได้จากการส่งออกทางตรงและการส่งออกทางอ้อม      |        | ีรายได้จ |
| กรณีที่มีการส่งออกผ่านผู้อื่นโดยไม่ได้นำไปผลิตต่อ)               |        | ากการส |
| ทั้งนี้รายได้จากการส่งออกของปีนั้น ๆ                        |        | ่งออกทา |
| จะต้องไม่ต่ำกว่ารายได้จากการส่งออกเฉลี่ยของ 3 ปีย้อนหลัง      |        | งตรงแล |
| ยกเว้น 2 ปีแรก                                       |        | ะส่งออก |
|                                                    |        | ทางอ้อม |
+----------------------------------------------------+--------+--------+
| 8.                                                 | ยังไม่เร | จน     |
| ได้รับอนุญ                                            | ิ่มใช้สิทธิ์ | กว่าจะข |
| าตให้นำหรือส่งเงินออกนอกราชอาณาจักรเป็นเงินตราต่างประเทศได้ |        | อยกเลิก |
+----------------------------------------------------+--------+--------+

  3.3.2 การตลาดและภาวะการแข่งขัน

  - กลยุทธ์การแข่งขัน

  ภาวะการแข่งขันในอุตสาหกรรมแม่พิมพ์และอุปกรณ์จับยึด มีการแข่งขันที่สูง บริษัทฯ
  มุ่งเน้นเพิ่มศักยภาพการแข่งขันในด้านคุณภาพ ด้วยการนำระบบควบคุมคุณภาพ ISO 9000:2000
  และ ISO/TS 16949:2002 เข้ามาใช้ในการบริหารคุณภาพ ด้านต้นทุนการผลิต และการจัดส่ง
  เนื่องจากวัตถุดิบและราคาน้ำมันที่สูงขึ้นส่งผลกระทบต่อผู้ผลิตแม่พิมพ์และอุปกรณ์จับยึด ดังนั้น
  จึงมีการจัดทำโครงการ Cost Reduction โดยการทำ VA/VE
  เพื่อสร้างความท้ายทายให้กับผู้ผลิตแม่พิมพ์และอุปกรณ์จับยึดในการรักษาความได้เปรียบในการแข่งขันบนราคาที่ลูกค้าพึงพอใจ
  นอกจากนั้นในด้านการจัดส่ง จะเน้นการจัดส่งที่ตรงเวลา
  ด้วยการวางแผนการผลิตและการจัดส่งที่ถูกต้องเหมาะสมในราคาที่แข่งขันได้

  - ลักษณะลูกค้าและกลุ่มลูกค้าเป้าหมาย

  กลุ่มลูกค้าเป้าหมาย คือ ผู้ประกอบรถยนต์ทั้งในและต่างประเทศ รถจักรยานยนต์
  ผู้ผลิตชิ้นส่วนระดับ Tier 1, 2 เครื่องจักรสำหรับอุตสาหกรรม ผู้ประกอบเครื่องใช้ไฟฟ้า
  และผู้ประกอบเครื่องใช้ในการเกษตร

  - การจำหน่ายและช่องทางการจัดจำหน่าย

  ตัวแทนของบริษัทฯ จะเป็นผู้ติดต่อกับลูกค้าเป้าหมายโดยตรง ทั้งในและต่างประเทศ
  โดยเฉพาะผู้ผลิตแม่พิมพ์และอุปกรณ์จับยึดที่เป็น Tier 1
  มีการว่าจ้างผู้เชี่ยวชาญชาวญี่ปุ่นเข้ามาช่วยเพิ่มช่องทางในการติดต่อกับลูกค้า

  - สัดส่วนการจำหน่าย

  ในปี 2548 เป็นการจำหน่ายในประเทศประมาณ 100%
  ในอนาคตอาจจะขยายตลาดไปยังประเทศอินเดีย มาเลเซีย อียิปต์ และจีน เป็นต้น

  - แนวโน้มภาวะอุตสาหกรรม

  แนวโน้มอุตสาหกรรมแม่พิมพ์และอุปกรณ์จับยึด
  มีอัตราการขยายตัวอย่างรวดเร็วต่อเนื่องไปในทิศทางเดียวกับอุตสาหกรรมยานยนต์
  ซึ่งคาดว่าในปี 2549 จะมีอัตราการขยายตัวเพิ่มขึ้น ทั้งในประเทศและต่างประเทศประมาณ 10%
  จากปี 2548

  - สภาพการแข่งขันในอนาคต

  แนวโน้มการแข่งขันในอุตสาหกรรมผลิตแม่พิมพ์และอุปกรณ์จับยึด มีแนวโน้มที่รุนแรงมากขึ้น
  เนื่องจากเป็นขาลงของอุตสาหกรรม นอกจากผู้ประกอบการภายในประเทศแล้ว
  ยังมีการลงทุนของบริษัทต่างชาติที่เข้ามาลงทุนในประเทศ ภายใต้เงื่อนไขที่เอื้ออำนวยของ FTA
  และการบริการงานด้านบุคลากร
  ทำให้ผู้ผลิตแม่พิมพ์และอุปกรณ์จับยึดในประเทศจะต้องมีการจัดเตรียมและพัฒนาบุคลากรที่มีความสำคัญ
  เช่น วิศวกร ช่างเทคนิค เพื่อรับมือกับสิ่งที่เกิดขึ้น

3.  การจัดหาผลิตภัณฑ์

  - นโยบายการผลิต

มุ่งเน้นการยกระดับคุณภาพสินค้าให้ได้ระดับมาตรฐานสากล
และผลิตสินค้าให้ได้ตามความความต้องการของลูกค้าในเวลาที่กำหนด และราคาที่แข่งขันได้

  - การจัดหาวัตถุดิบและผู้จำหน่ายวัตถุดิบ

บริษัทฯ ซื้อวัตถุดิบภายในประเทศเป็นส่วนใหญ่ และไม่มีปัญหาเกี่ยวกับการจัดหาและผู้จำหน่ายวัตถุดิบ
แต่ในปี 2548 วัตถุดิบที่เกี่ยวข้องกับเหล็กจะมีการปรับราคาสูงขึ้น ประกอบกับราคาน้ำมันที่สูงขึ้น
ทำให้ต้นทุนในการขนส่งสูงขึ้น มีผลกระทบโดยตรงกับราคาวัตถุดิบที่สูงขึ้น
เช่นเดียวกับกลไกของตลาดเหล็ก และน้ำมัน

  - การกำจัดวัตถุดิบ

  กระบวนการผลิตแม่พิมพ์และอุปกรณ์จับยึด จะมีวัตถุดิบเหลือใช้จากกระบวนการผลิต คือ เศษเหล็ก
  ซึ่งไม่มีผลกระทบต่อสิ่งแวดล้อม

4.  งานที่ยังไม่ได้ส่งมอบ

 เป็นงานที่อยู่ระหว่างการผลิตปกติ ไม่มีงานที่ผิดสัญญาค้างส่ง

3.  การจำหน่ายรถยนต์

  3.4.1 ลักษณะผลิตภัณฑ์

  - ลักษณะผลิตภัณฑ์

  บริษัท ไทยอัลติเมทคาร์ จำกัด เป็นตัวแทนจำหน่ายรถยนต์ Land Rover ในเขตกรุงเทพฯ
  และปริมณฑล ภายใต้การควบคุมของ แลนด์โรเวอร์ไทยแลนด์ ซึ่งผลิตภัณฑ์ที่จำหน่ายแบ่งเป็น 3
  รุ่น ดังนี้

1.  รุ่น Freelander ซึ่งแบ่งตามลักษณะเครื่องยนต์ได้ 2 แบบ คือ

    1.  รุ่นเครื่องยนต์เบนซิน ขนาด 2,500 CC.

    2.  รุ่นเครื่องยนต์ดีเซล ขนาด 2,000 CC.

2.  รุ่น Discovery ซึ่งแบ่งตามลักษณะเครื่องยนต์ได้ 2 แบบ คือ

    1.  รุ่นเครื่องยนต์เบนซิน ขนาด 4,000 CC.

    2.  รุ่นเครื่องยนต์ดีเซล ขนาด 2,500 CC.

3.  รุ่น Range Rover ซึ่งแบ่งตามลักษณะเครื่องยนต์ ได้ 2 แบบ คือ

    1.  รุ่นเครื่องยนต์เบนซิน ขนาด 4,400 CC.

    2.  รุ่นเครื่องยนต์ดีเซล ขนาด 3,000 CC.

  - ปัจจัยสำคัญที่มีผลกระทบต่อการประกอบธุรกิจ

1.  จากการปรับอัตราภาษีสรรพสามิต ซึ่งมีผลตั้งแต่เดือนมกราคม 2548 ที่ผ่านมา
    โดยมีผลทำให้รถยนต์แลนด์โรเวอร์ ซึ่งเป็น SUV
    ต้องถูกจัดเข้าในพิกัดเช่นเดียวกับรถยนต์นั่งทั่วไป
    ซึ่งถูกจัดเก็บภาษีสรรพสามิตตามขนาดกำลังของเครื่องยนต์
    และมีผลทำให้ราคารถยนต์แลนด์โรเวอร์ ต้องปรับสูงขึ้น ตั้งแต่ ร้อยละ 5 ถึงเกินกว่าร้อยละ
    35 แล้วแต่รุ่น และขนาดของเครื่องยนต์ โดยในปี 2548
    รถยนต์แลนด์โรเวอร์ที่ใช้โครงสร้างภาษีเดิม ได้จำหน่ายหมดไป
    ผลการปรับอัตราภาษีต่อราคาจำหน่ายจึงมีผลกระทบอย่างเต็มที่ใน ปี 2549 นี้

2.  แลนด์โรเวอร์ประเทศไทย อาจเพิ่มตัวแทนจำหน่าย อี ก 1 รายในปี2549
    หลังจากเพิ่มไปแล้ว 1 รายในปี 2548

3.  ราคาน้ำมันที่ยังอยู่ในระดับสูง ซึ่งคาดว่าจะยังคงอยู่ในระดับนี้ตลอดปี 2549
    ซึ่งคงจะมีผลกระทบต่อยอดจำหน่าย

    2.  การตลาดและภาวะ การแข่งขัน

  - กลยุทธ์การแข่งขัน

  มุ่งเน้นสร้างความพึงพอใจหลังการขาย และการสร้างความสัมพันธ์กับลูกค้า (Customer
  Relation Management) โดยการเน้นคุณภาพบริการหลังการขายให้มากขึ้น
  มีการติดตามความพึงพอใจจากลูกค้าอย่างใกล้ชิด และการจัดกิจกรรมให้ลูกค้ามีส่วนร่วม เช่น
  การจัดคาราวาน เป็นต้น

  - ลักษณะลูกค้าและกลุ่มลูกค้าเป้าหมาย

  เน้นกลุ่มลูกค้าทั้งหญิงและชาย อายุตั้งแต่ 30 ปีขึ้นไป ในกลุ่ม Young executive
  ที่ต้องการImage และความแตกต่าง

  - การจำหน่ายและช่องทางการจำหน่าย

  บริษัทฯ จำหน่ายรถยนต์ให้แก่ลูกค้าโดยตรง โดยมีโชว์รูม 3 แห่ง คือ

1.  สำนักงานใหญ่ ตั้งอยู่เลขที่ 371 ถ.วิภาวดีรังสิต แขวงสามเสนใน เขตพญาไท กรุงเทพฯ
    ซึ่งประกอบกิจการด้านการจำหน่ายรถยนต์ ศูนย์บริการ และจำหน่ายอะไหล่

2.  สาขาบางนา ตั้งอยู่เลขที่ 7/1 ม.14 ถ.บางนา-ตราด ต.บางแก้ว อ.บางพลี
    สมุทรปราการซึ่งประกอบกิจการด้านการจำหน่ายรถยนต์ ศูนย์บริการ และจำหน่ายอะไหล่

3.  สาขาสารสิน ตั้งอยู่เลขที่ 180/9 ถ. วิทยุ แขวงลุมพินี เขตปทุมวัน กรุงเทพฯ
    ซึ่งประกอบกิจการด้านการจำหน่ายรถยนต์ ศูนย์บริการ และจำหน่ายอะไหล่

  นอกจากนี้บริษัทได้จัดให้มีกิจกรรมระหว่างปีอย่างต่อเนื่อง
  เพื่อเพิ่มโอกาสในการจำหน่ายรถให้กับกลุ่มเป้าหมายอีกทางหนึ่ง เช่น
  การจัดแสดงรถในสถานที่ต่าง ๆ เช่น ตามห้างสรรพสินค้า, หมู่บ้านจัดสรรระดับค่อนข้างสูง
  เป็นต้น

  - สัดส่วนการจำหน่าย

  เฉพาะในเขตกรุงเทพ และปริมณฑล มียอดจำหน่ายมากกว่า 80% ของยอดจำหน่ายทั่วประเทศ

  - แนวโน้มภาวะอุตสาหกรรม

  ตลาดรถยนต์นั่งส่วนบุคคล จะยังคงเติบโตอย่างต่อเนื่องเช่นเดียวกับรถยนต์ขับเคลื่อนขนาดเล็ก

  - สภาพการแข่งขันในอนาคต

  ในปี 2548 บริษัท วอลโว่คาร์ (ประเทศไทย) จำกัด
  ได้ทำการเปิดตัวแทนจำหน่ายรถในเขตกรุงเทพฯ และปริมณฑลเพิ่มขึ้น 1-2 แห่ง
  ซึ่งทำให้การเฉลี่ยลูกค้าและการแข่งขันในด้านการจำหน่ายและบริการรถ Land Rover เพิ่มขึ้น
  ตลอดจนการปรับอัตราภาษีสรรพสามิตเพิ่มขึ้นในปี 2548 ซึ่งส่งผลกระทบทำให้ราคารถในกลุ่มของ
  Land Rover เพิ่มขึ้น
  ดังนั้นทางบริษัทต้องเน้นในด้านที่บริษัทมีประสบการณ์และความเข้าใจในตัวสินค้าที่ดีกว่าในการแข่งขันกับตัวแทนที่เกิดขึ้นใหม่
  โดยเน้นความพึงพอใจในคุณภาพงานบริการอย่างจริงจัง

  3.4.4 การจัดหาผลิตภัณฑ์

  บริษัทฯ ในฐานะตัวแทนจำหน่ายของบริษัทผู้นำเข้าและผลิตรถยนต์ Land Rover บริษัทฯ
  จะสั่งซื้อรถจากบริษัท วอลโว่คาร์ (ประเทศไทย) จำกัด โดยผ่าน แลนด์โรเวอร์ ไทยแลนด์
  ซึ่งปัจจุบันเป็นส่วนหนึ่งของบริษัท วอลโว่คาร์ (ประเทศไทย) จำกัด

  3.4.5 งานที่ยังไม่ได้ส่งมอบ

  บริษัทฯ ไม่มีงานที่ยังไม่ได้ส่งมอบ

5.  การจำหน่ายอะไหล่ อุปกรณ์และบริการ

  3.5.1 ลักษณะผลิตภัณฑ์

  - ลักษณะผลิตภัณฑ์

  เป็นศูนย์บริการหลังการขาย จำหน่ายอะไหล่และอุปกรณ์ตกแต่ง สำหรับรถอเนกประสงค์
  ของบริษัท ไทยรุ่งยูเนี่ยนคาร์ จำกัด (มหาชน) และการซ่อมสีตัวถังรถยนต์ทั่วไป

  - ปัจจัยสำคัญที่มีผลกระทบต่อการประกอบธุรกิจ

  หากภาวะเศรษฐกิจทั่วไปชะลอตัว
  จะส่งผลกระทบต่อปริมาณความต้องการในการซื้ออุปกรณ์และอะไหล่
  และอาจจะชะลอการซ่อมบำรุงรถไปให้ช้าลงเพื่อลดค่าใช้จ่าย

  3.5.2 การตลาดและภาวะ การแข่งขัน

  - กลยุทธ์การแข่งขัน

  บริษัทฯ มุ่งเน้นเรื่องมาตรฐานคุณภาพด้านบริการ
  ให้ลูกค้าเกิดความพึงพอใจและมีความเชื่อมั่นในบริการ โดยนำระบบคุณภาพ ISO9001:2000
  เข้ามาใช้ในการบริหารคุณภาพด้านบริการ นอกจากนี้ บริษัทฯ
  ยังได้วางแนวทางในการขยายการบริการให้กว้างขึ้นในด้านการซ่อมสีตัวถังรถยนต์
  และบริษัทฯได้พยายามเพิ่มศักยภาพด้านเทคโนโลยี และเครื่องมือที่ทันสมัยในการให้บริการ
  ตลอดจนบุคลากรที่มี ประสบการณ์ เพื่อสร้างความมั่นใจให้กับลูกค้า
  และพยายามสรรหาอุปกรณ์ตกแต่งรถประเภทใหม่ ๆ ที่มีความหลากหลายและทันสมัย
  เพื่อสร้างความแตกต่างให้รถดูสวยงามยิ่งขึ้น และตรงตามความต้องการของลูกค้า
  เพื่อเพิ่มรายได้ให้กับบริษัทฯ

  - ลักษณะลูกค้าและกลุ่มลูกค้าเป้าหมาย

กลุ่มลูกค้าเป้าหมาย คือ ลูกค้าทั่วไปที่ซื้อรถอเนกประสงค์ของบริษัท ไทยรุ่งยูเนี่ยนคาร์ จำกัด
(มหาชน) ตัวแทนจำหน่ายอีซูซุ และนิสสัน ลูกค้าทั่วไปสำหรับการซ่อมตัวถังรถยนต์
และลูกค้ากลุ่มบริษัทประกันภัย

  - การจำหน่ายและช่องทางการจำหน่าย

กลุ่มลูกค้าเป้าหมายติดต่อกับบริษัทฯโดยตรง

- สัดส่วนการจำหน่าย

เป็นการจำหน่ายภายในประเทศ 100%

- แนวโน้มภาวะอุตสาหกรรม

อุตสาหกรรมยานยนต์ไทยในประเทศมีอัตราการขยายตัวอย่างต่อเนื่อง ซึ่งในปี 2548
ยอดผลิตรถยนต์ในประเทศ มีอัตราการขยายตัวจากปี 2547 ประมาณ 21% และคาดว่าในปี 2549
จะมีการเติบโตขึ้นจากปี 2548 ประมาณ 10%

- สภาพการแข่งขันในอนาคต

  แนวโน้มการแข่งขันในด้านการซ่อมสีตัวถังรถยนต์จะเพิ่มสูงขึ้น
  เนื่องจากมีผู้ประกอบการขนาดกลางและขนาดย่อมให้ความสนใจที่จะดำเนินธุรกิจเป็นจำนวนมาก
  ดังนั้นการแข่งขันโดยส่วนใหญ่จึงขึ้นอยู่กับการบริหารคุณภาพและต้นทุน เพื่อสร้างความพึงพอใจ
  และความเชื่อมั่นให้กับลูกค้า

3.5.3 การจัดหาผลิตภัณฑ์

  - นโยบายการผลิต

  มุ่งเน้นการยกระดับคุณภาพการบริการ
  เพื่อให้ลูกค้าเกิดความพึงพอใจสูงสุดทั้งด้านคุณภาพและการส่งมอบ

  - การจัดหาวัตถุดิบและผู้จำหน่ายวัตถุดิบ

บริษัทฯ ซื้อวัตถุดิบภายในประเทศเป็นส่วนใหญ่
และไม่มีปัญหาเกี่ยวกับการจัดหาสำหรับผู้จำหน่ายวัตถุดิบ

  - การกำจัดวัตถุดิบ

  การประกอบธุรกิจการจำหน่ายอะไหล่ อุปกรณ์ และบริการ วัตถุดิบที่เหลือใช้มีการจัดการดังนี้

  - น้ำมันเครื่องใช้แล้ว ส่งให้อุตสาหกรรมน้ำมันไทยนำไปกำจัด

  - วัตถุดิบส่วนอื่น ไม่มีผลกระทบต่อสิ่งแวดล้อม

4.  งานที่ยังไม่ได้ส่งมอบ

จะเป็นงานปกติที่อยู่ระหว่างขบวนการซ่อมแซม